PIÈCES A L’APPUI. 
235 
€e Ucgttrîi fce sa Dame. 
BALADE. 
Amours, lequel partout ses flèches trait, 
Si m’a le cuer féru de l’a gu trait 
Qui très-souvent point jusques au mourir, 
Tant que ne m’ait le triacle et l’entrait 
Devant les yeulx mis à moy secourir, 
C’est la dame que je doy tant chérir 
Que nature a remplie de tel eur 
Que, sans aultre médecine quérir, 
Son doulx regart adoulcist ma douleur. 
Com le souîeil issant de son retrait, 
A grant joye l’œil semont et attrait, 
La nuyt se meurt, jour commance à florir; 
Ainsy la belle à gracieux attrait, 
De visage divinement pourtrait, 
Quant de ses rais veult ma veue férir , 
Mon cuer, noircy de deuil, prest à périr, 
Incontenent renouvelle couleur ; 
Car , eu espoir d’aultre bien acquérir , 
Son douly regart adoulcist ma douleur. 
Si suis joyeulx quant la regarde à trait ; 
C’est le trésor où tout bien se retrait 
Et tout plaisir qu’amant doit requérir. 
Nature aussi ne lui a rien soubstrait ; 
Car elle en est et l’ymage et l’extrait 
De tous les biens qui sont pour moy guérir. 
Pour ce doy bien son amour renchérir 
Et l’onnourer la dame de valeur ; 
Car , seulement sans ailleurs recourir, 
Son doulx regart adoulcist ma douleur. 
O princesse de joye et de plaisir, 
Demandez à vostre contrerôleur 
Si l’on pourroit au monde mieulx choisir. 
Son doulx regart adoulcist ma douleur. 
€l 0 ge ttc sa Dame. 
BALADE. 
Péris, lequel rendi le jugement, 
Que des dames belles divinement 
Vénus estoit à son gré la plus belle, 
Si à plaisir véoit présentement 
Celle à qui suis donné entièrement, 
Il jugeroit qu’il n’en est point de telle ; 
Car tant de biens et tant luisent en elle 
Que penser plus ne peut humain désir ; 
Et, sans blasmer dame ne damoiselle, 
On ne pourroit au monde mieulx choisir. 
Visage elle a fait angéliquement 
Qui en couleur passe le firmament 
Et en frescheur la rosette nouvelle ; 
Le remanant ne fut fait aultrement, 
Que l’on voulsist, par très-grant parement, 
Mettre son corps comme ymage en chappelle. 
Si suis heureux que son amy m’appelle 
Et que la puis regarder à loysir ; 
Car advis m’est que pour une pucelle 
On ne pourroit au monde mieux choisir. 
